**Tamás Priskin** (født 27. september 1986) er en ungarsk fotballspiller som spiller for Győri ETO FC. Priskin er mest kjent for sin periode i engelsk klubbfotball i perioden fra 2006 til 2012. Han har spilt flere aldersbestemte landskamper for Ungarn og debuterte for Ungarns herrelandslag i august 2005.

Klubbkarriere
-------------

Priskin meldte overgang til den ungarske klubben Győri ETO i en alder av 15 år i 2001. Han debuterte på klubbens førstelag i 2003 og ble tildelt ungarsk statsborgerskap i 2005, i tillegg til sitt slovakiske statsborgerskap. Etter tre sesonger i klubben meldte han overgang til den daværende Premier League-klubben Watford FC, hvor han skrev under på en fireårskontrakt etter å ha prøvespilt en periode.

### Watford

Hans første mål for Watford kom i ligacupen hjemme mot Hull City AFC (2–1) den 24. oktober samme år, mens hans første mål i Premier League kom hjemme mot Portsmouth FC (4–2) den 9. april 2007. Etter at Watford rykket ned til Football League Championship ved sesongslutt ble det kun sporadiske kamper for Priskin i hard kamp om spissplassene til konkurrentene Darius Henderson, Marlon King og Nathan Ellington. Dette resulterte i at Priskin gikk på én måneds låneopphold hos ligarivalen Preston North End FC.

Etter utlånsperioden hos Preston returnerte han til Watford, hvor han fikk mer spilletid og blant annet var innvolvert i klubbens to playoff-kamper mot Hull City som Watford tapte 1–6 sammenlagt. I 2008/2009-sesongen fikk han tillit av manager Brendan Rodgers, og spilte mer eller mindre fast på førstelaget. I begynnelsen av august 2009 meldte han overgang til Ipswich Town FC, hvor han skrev under på en treårskontrakt.

### Ipswich

Under ledelse av manager Roy Keane fikk Priskin tillit, men klarte ikke å omsette sine målsjanser, og scoret sitt første og eneste mål for 2009/2010-sesongen da han kom inn som innbytter for Jonathan Walters, i seriekampen borte mot Doncaster Rovers FC (3–3) i september. I februar 2010 ble han lånt ut til Queens Park Rangers FC ut vårsesongen, hvor han noterte seg for ett mål på 13 seriekamper. Han spilte flere kamper for Ipswich høstsesongen 2010, men ble igjen satt på utlånslista og følgelig lånt ut til Swansea City AFC ut våren 2011. I november 2011 gikk han på et korttidslån til Derby County FC, men returnerte til Ipswich i januar 2012. I midten av januar 2012 ble kontrakten mellom Ipswich og Priskin terminert med umiddelbar effekt.

### Alania Vladikavkaz

Den 19. januar 2012 skrev Priskin under på en kontrakt med den daværende russiske 1.-divisjonsklubben FK Alania Vladikavkaz, hvor han skrev under på en kontrakt med en varighet på 3,5 år. Alania Vladikavkaz rykket opp til toppserien i forkant av 2012/2013-sesongen, men Priskin klarte ikke å forhindre at klubben rykket ned ved første forsøk og ble bedt om å forlate Alania ved sesongslutt da klubben fikk økonomiske problemer.

I februar 2014 skrev Priskin under på en kontrakt med den østerrikske klubben FK Austria Wien, men ble umiddelbart lånt ut til den israelske klubben Maccabi Haifa FC ut vårsesongen. Med ett mål på elleve seriekamper for Maccabi Haifa valgte Austria Wien å selge han videre til sin ungdomsklubb Győri ETO i stedet for å hente han tilbake. Han spilte én sesong for Győri ETO, før klubben gikk konkurs og ble sendt ned på tredje nivå i seriesystemet. Priskin valgte deretter å signere for den slovakiske klubben ŠK Slovan Bratislava.

Landslagskarriere
-----------------

Priskin fikk sin landslagsdebut for Ungarns herrelandslag i en vennskapskamp hjemme mot Argentina (1–2) den 17. august 2005, da han kom inn som innbytter for Péter Halmosi i siste halvdel av andre omgang. Hans første landslagsmål kom i en vennskapskamp hjemme mot Canada den 15. november 2006 (1–0). Priskin scoret et avgjørende mål i play-off til EM i fotball 2016 hjemme mot Norge, noe som førte til at Ungarn kvalifiserte seg til innledende gruppespill i Europamesterskapet for første gang siden 1972.

Han ble tatt ut i Ungarns EM-tropp til EM i Frankrike 2016.

Referanser
----------

1. ↑  (ungarsk) Nemzetisport.hu – Vannak még csodák! (Publisert 2. august 2005, besøkt 8. februar 2016)
2. ↑  (engelsk) BBC.co.uk – Watford sign Hungary star Priskin (Publisert 9. august 2006, besøkt 8. februar 2016)
3. ↑  (engelsk) BBC.co.uk – Watford 2-1 Hull (Publisert 24. oktober 2006, besøkt 8. februar 2016)
4. ↑  (engelsk) BBC.co.uk – Watford 4-2 Portsmouth (Av Ian Hughes. Publisert 9. april 2007, besøkt 8. februar 2016)
5. ↑  (engelsk) Skysports.com – Preston pounce for Priskin (Publisert 8. mars 2008, besøkt 8. februar 2016)
6. ↑  (engelsk) Skysports.com – Priskin seals Town switch (Publisert 6. august 2009, besøkt 8. februar 2016)
7. ↑  (engelsk) BBC.co.uk – Doncaster 3-3 Ipswich (Publisert 19. september 2009, besøkt 8. februar 2016)
8. ↑  (engelsk) BBC.com – Ipswich Town terminate Tamas Priskin deal (Publisert 17. januar 2012, besøkt 8. februar 2016)
9. ↑  (ungarsk) Fourfourtwo.hu – Priskin Tamás Oroszországba szerződött Arkivert 19. mars 2014 hos Wayback Machine. (Publisert 20. januar 2012, besøkt 8. februar 2016)
10. ↑  (ungarsk) Nemzetisport.hu – Légiósok: Priskin orosz klubja csődközelben, a csatár távozott (Publisert 17. november 2013, besøkt 8. februar 2016)
11. ↑  (tysk) FK-Austria.at – Priskin wechselt nach Györ – Neuer stürmer soll kommen Arkivert 14. februar 2016 hos Wayback Machine. (Publisert 22. juli 2014, besøkt 8. februar 2016)
12. ↑  (ungarsk) Origo.hu – Megszűnhet a Győri ETO a Quaestor-csőd miatt (Publisert 5. mai 2014, besøkt 8. februar 2016)
13. ↑  (engelsk) Worldfootball.net – Friendlies 2005, August, Hungary - Argentina 1:2 (Besøkt 8. februar 2016)
14. ↑  (engelsk) Worldfootball.net – Friendlies 2006, November, Hungary - Canada 1:0 (Besøkt 8. februar 2016)
15. ↑  (engelsk) UEFA.com – Hungary bound for finals after Norway win (Publisert 15. november 2015, besøkt 8. februar 2016)
16. ↑  Her er alle EM-troppene

Eksterne lenker
---------------

* (en) Tamás Priskin – FIFA Rediger på Wikidata

* (en) Tamás Priskin – UEFA Rediger på Wikidata

* (fr) Tamás Priskin – LÉquipe Rediger på Wikidata

* (en) Tamás Priskin – Transfermarkt Rediger på Wikidata

* (en) Tamás Priskin – national-football-teams.com Rediger på Wikidata

* (en) Tamás Priskin – WorldFootball.net Rediger på Wikidata

* (en) Tamás Priskin – Soccerbase.com Rediger på Wikidata

* (en) Tamás Priskin – FootballDatabase.eu Rediger på Wikidata

* (en) Tamás Priskin – Soccerway Rediger på Wikidata

* (en) Tamás Priskin – EU-Football.info Rediger på Wikidata
* Spillerprofil hos National-football-teams.com

| * v
* d
* r
Ungarns tropp – EM i fotball 2016 |
| --- |
| 
* 1 Király
* 2 Lang
* 3 Korhut
* 4 Kádár
* 5 Fiola
* 6 Elek
* 7 Dzsudzsák (k)
* 8 Nagy
* 9 Szalai
* 10 Gera
* 11 Németh
* 12 Dibusz
* 13 Böde
* 14 Lovrencsics
* 15 Kleinheisler
* 16 Pintér
* 17 Nikolić
* 18 Stieber
* 19 Priskin
* 20 Guzmics
* 21 Bese
* 22 Gulácsi
* 23 Juhász
* Landslagstrener: Storck

 | Flagget til Ungarn |